Gabenor Jeneral New Zealand

Gabenor Jeneral New Zealand (Bahasa Inggeris: Governor-General of New Zealand; Bahasa Maori: Kāwana Tianara o Aotearoa) ialah wizurai monarki New Zealand. Gabenor Jeneral mewakili monarki New Zealand (pada masa kini ialah Raja Charles III). Baginda merupakan ketua negara New Zealand dan negara-negara lain dalam Alam Komanwel, tetapi bersemayam di United Kingdom. Disebabkan itu, Baginda Raja, dengan nasihat Perdana Menteri, melantik seorang Gabenor Jeneral New Zealand untuk menjalankan kebanyakan tugas-tugas istiadat dan perlembagaan baginda di New Zealand, juga di Alam New Zealand.

Tempoh memegang jawatan Gabenor Jeneral adalah mengikut perkenan Baginda Raja, walaupun jangka masa lima tahun merupakan tempoh yang biasa digunakan mengikut konvensyen perlembagaan.

 Sejarah 
Pejabat ini mengesan asal-usulnya apabila pentadbiran New Zealand diletakkan di bawah Koloni New South Wales pada tahun 1839 dan gabenornya diberikan bidang kuasa ke atas New Zealand. Bagaimanapun, New Zealand menjadi koloni sendiri tahun berikutnya dengan gabenornya sendiri. Jawatan "Gabenor Jeneral" moden dan fungsinya telah wujud pada tahun 1917 dan pejabat kini dimandatkan oleh paten surat yang dikeluarkan pada tahun 1983.

 Fungsi dan peranan 
Fungsi perlembagaan Gabenor Jeneral termasuk:
 Mengetuai Majlis Eksekutif
 Melantik menteri dan hakim
 Membubarkan parlimen
 Memberikan Perintah Diraja kepada undang-undang
 Mengeluarkan writ untuk pemilihan
 Memberi penghormatan

Fungsi-fungsi ini biasanya dijalankan hanya mengikut nasihat kerajaan yang dipilih. Gabenor Jeneral juga mempunyai peranan seremonial yang penting: menganjurkan acara di Rumah Kerajaan di Wellington, dan mengembara di seluruh New Zealand untuk membuka persidangan, menghadiri khidmat dan perayaan, dan secara amnya memberikan galakan kepada individu dan kumpulan yang menyumbang kepada komuniti mereka.

 Lihat juga 
 Senarai Gabenor Jeneral New Zealand
 Kerajaan New Zealand
 Pemerintahan beraja New Zealand

 Pautan luar 

 Laman sesawang rasmi
 Sejarah Gabenor Jeneral, New Zealand History
 Bekas Gabenor Jeneral, laman web Gabenor Jeneral

Kategori:New Zealand
Kategori:Jawatan kerajaan